Udeva
Udeva on küla Järva maakonnas Järva vallas. Külas on asunud Udeva mõis. Küla lähistel paikneb Udeva soo. Enne Eesti omavalitsuste haldusreformi 2017. aastal kuulus küla Koeru valda. Udeva küla on esimest korda kirjalikult mainitud 1375. aastal.[viide?] Aruküla–Jõeküla tee ääres säilinud väike mõisahoone on ehitatud 1795. aastal.[viide?] Udeva mõis ja ümbruskond on Egon Ranneti romaani “Tugevate tee” tegevuspaik. Udeval töötas õpetajana Kuuda seminari kasvandik Gustav Bach, kes organiseeris esimese sümfooniaorkestri Järvamaal. 1889. aastal asutati tema eestvõttel Udeva Muusikaselts. Hiljem sai Bachist Koerus segakoori, meeskoori, puhkpilliorkestri ja põllumeeste seltsi eestvedaja.